Franz Galland

2. intervenciós osztag tagja, a GSG-9 terrorelhárító osztagból érkezett a Katedrális köreibe, legalábbis ez a hivatalos fedősztori. 
==== Valós kiléte ====
Valójában nem volt tagja a német terrorelhárító osztagnak, 1918-ban született, Németországban, és a második világháború alatt Magyarországon teljesített szolgálatot, mint SS tiszt '44-ben. Ő volt az utolsó akit a Lawrence-program keretében felhoztak. A osztag többi tagjának ez akkor válik nyilvánvalóvá (Kerwinen kívül, mert ő tudta), amikor Szenoi kérdőre vonja múltbéli tettei miatt. Aztán Michelle vonja kérdőre az előbbi interakció miatt és akkor mondja el történetét. 
==== Szerepe a Pompeji krízishelyzetben ====
Ugyan orvosnak készült, és az osztag orvosa is hivatalosan, de az okkultizmust sem vetette meg, igazából emiatt is lépett be az SS kötelékébe, nem azért mert hívő náci lett volna. Annak a különleges SS hadosztálynak volt a tagja, melyet az igazi Szent Lándzsa őrzésével bíztak meg. A lándzsa megszerzése után egy furcsa transzállapotba kerül, ez valószínűleg a dárda saját hatása, nem pedig Szenoi vagy bárki más befolyása. 
==== Pokol és utána ====
A Pokolban ő karcolja fel a SATOR-négyzet Lilith ellen alkalmazandó megfelelő megoldását a falba, majd a lándzsa Kerwinnek való átadása után eltemeti a homok. Szenoi azonban biztosítja Kerwint, hogy Galland túlélte és vissza is tért a századába, mármint abba,ahonnan Kerwinék is jöttek, nem a sajátjába. Az események lezárulta után ő kíséri el Tess Gordont és Kerwint a 17. századi Kínába, hogy Tess Ngu Mujtól tanulhasson.
Category:Karakterek
Category:Fő karakterek